Fransiya bosh vaziri: mamlakatda yanvardan buyon 5 ta terakt oldi olindi

Fransiya huquqni muhofaza qilish organlari shu yil yanvaridan buyon beshta terrorchilik harakatining oldini oldi, deya xabar bermoqda “RIA Novosti” mamlakat bosh vaziri Manuel Valsga tayanib.

“Fransiyada ko‘plab teraktlar amalga oshirilishiga yo‘l qo‘yilmadi, bular beshta. Jumladan ulardan biri baxtimizga bir necha kun avval Viljyuif (Parij yaqini)da sodir bo‘lmadi”, — dedi Fransiya bosh vaziri France Inter radiostansiyasi efirida.
Yaqinda mamlakat prezidenti Fransua Olland Fransiyada terrorchilik xavfi darajasi maksimal bo‘lib qolayotganini aytgan edi.